               EUROPSKA KOMISIJA
            Bruxelles, 6.3.2019.
            COM(2019) 98 final
            2019/0048(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Komisiji za tunu u Indijskom oceanu i o stavljanju izvan snage Odluke 9398/1/14 REV 1

               OBRAZLOŽENJE

               1.Predmet prijedloga

               Ovaj se Prijedlog odnosi na odluku o utvrđivanju stajališta koje u ime Unije treba zauzeti na sastancima Komisije za tunu u Indijskom oceanu (IOTC) u razdoblju 2019.–2023. u vezi s predviđenim donošenjem mjera očuvanja i upravljanja.

               2.Kontekst prijedloga

               2.1.Sporazum o osnivanju Komisije za tunu u Indijskom oceanu

               Sporazumom o osnivanju Komisije za tunu u Indijskom oceanu (Sporazum o IOTC-u) osnovan je IOTC, a cilj mu je promicati suradnju kako bi se osiguralo očuvanje i optimalno iskorištavanje stokova te podržao održivi razvoj ribarstva na temelju tih stokova. Sporazum je stupio na snagu 23. ožujka 1996.

               Unija je postala stranka Sporazuma o IOTC-u nakon što ga je odobrila u skladu s Odlukom Vijeća 95/399/EZ
                  1
               .

               2.2.Komisija za tunu u Indijskom oceanu

               IOTC je tijelo osnovano Sporazumom o IOTC-u nadležno za upravljanje ribolovnim resursima i njihovo očuvanje na području obuhvaćenom Sporazumom. Tijelo donosi mjere očuvanja i upravljanja kako bi se osiguralo očuvanje stokova obuhvaćenih Sporazumom i promicalo optimalno iskorištavanje stokova.

               Kao članica IOTC-a Unija ima pravo sudjelovanja i glasanja. IOTC odluke donosi konsenzusom, uz mogućnost glasanja tročetvrtinskom većinom.

               2.3.Odluke IOTC-a

               IOTC je ovlašten za donošenje mjera očuvanja i provedbe za ribarstvo u svojoj nadležnosti, a one su obvezujuće za ugovorne strane.

               U skladu s člankom IX.4 Sporazuma mjere stupaju na snagu 120 dana nakon datuma na koji je IOTC o njima obavijestio ugovorne strane. Za ugovorne strane koje podnesu prigovor na mjeru u roku od 120 dana od primitka obavijesti ta mjera nije obvezujuća. Ako više od trećine ugovornih strana podnese prigovor, ostale ugovorne strane nisu dužne provoditi spornu mjeru.

               3.Stajalište koje treba zauzeti u ime Unije

               Stajalište koje treba zauzeti u ime Unije na godišnjim sastancima regionalnih organizacija za upravljanje ribarstvom (RFMO-i) trenutačno se utvrđuje u skladu s dvostupanjskim pristupom. Odlukom Vijeća utvrđuju se vodeća načela i smjernice za stajalište Unije na višegodišnjoj osnovi, a ono te se zatim izmjenjuje za svaki godišnji sastanak na temelju neslužbenih dokumenata Komisije o kojima raspravlja radna skupina Vijeća.

               Za IOTC taj je pristup uveden Odlukom Vijeća 9398/1/14 REV 1
                  2
                od 8. svibnja 2014., kojom je utvrđeno stajalište Unije u IOTC-u za razdoblje 2014.–2018. Odluka sadržava opća načela i smjernice, ali u mjeri u kojoj je to moguće uzimaju se u obzir i posebnosti IOTC-a. Nadalje, u njoj je utvrđen standardni postupak za godišnje utvrđivanje stajališta Unije, na zahtjev država članica.

               Odlukom 9398/1/14 REV 1 predviđeno je preispitivanje stajališta Unije prije godišnjeg sastanka 2019. Stoga se ovim Prijedlogom utvrđuje stajalište Unije u IOTC-u za razdoblje 2019.–2023. i zamjenjuje Odluka 9398/1/14 REV 1.

               U Odluci 9398/1/14 REV 1 obuhvaćena su načela i smjernice nove zajedničke ribarstvene politike (ZRP) kako je utvrđeno u Uredbi (EU) br. 1380/2013 Europskog parlamenta i Vijeća
                  3
                te su u obzir uzeti ciljevi utvrđeni u Komunikaciji Komisije o vanjskoj dimenziji ZRP-a
                  4
               . Osim toga, stajalište Unije usklađeno je s Ugovorom iz Lisabona.

               U trenutačnom preispitivanju uzimaju se u obzir, kad je riječ o utjecaju ribarstva, Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu
                  5
               ”, Zajednička komunikacija Visokog predstavnika Unije za vanjske poslove i sigurnosnu politiku i Komisije pod naslovom „Međunarodno upravljanje oceanima: plan za budućnost naših oceana
                  6
               ” i zaključci Vijeća o toj zajedničkoj komunikaciji
                  7
               .

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               „Akti koji proizvode pravne učinke” obuhvaćaju akte koji proizvode pravne učinke na temelju pravila međunarodnog prava koja se primjenjuju na predmetno tijelo te instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac EU-a”
                  8
               .

               4.1.2.Primjena u predmetnom slučaju

               IOTC je tijelo osnovano na temelju sporazuma, odnosno Sporazuma o IOTC-u.

               Akti koje je IOTC pozvan donositi akti su koji proizvode pravne učinke. Ti će akti biti obvezujući na temelju međunarodnog prava u skladu s člankom IX. Sporazuma o IOTC-u te mogu presudno utjecati na sadržaj sljedećih akata EU-a:

               ·Uredba Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje
                  9
               ;

               ·Uredba Vijeća (EZ) br. 1224/2009 o uspostavi sustava kontrole Unije za osiguranje sukladnosti s pravilima zajedničke ribarstvene politike
                  10
               ; i

               ·Uredba Vijeća (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama
                  11
               .

               Predviđenim se aktima ne dopunjuje i ne mijenja institucionalni okvir Sporazuma o IOTC-u.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako taj akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka se mora temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnose se na ribarstvo. Uredba (EU) br. 1380/2013 pravna je osnova kojom su uređena načela koja se trebaju odražavati u tom stajalištu.

               Stoga je materijalna pravna osnova predložene odluke članak 43. stavak 2. UFEU-a. Odluka će zamijeniti Odluku 9398/1/14 REV 1, koja obuhvaća razdoblje 2014.–2018.

               4.3.Zaključak

               Pravna osnova predložene odluke trebao bi biti članak 43. stavak 2. UFEU-a u vezi s člankom 218. stavkom 9. UFEU-a.

               2019/0048 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Komisiji za tunu u Indijskom oceanu i o stavljanju izvan snage Odluke 9398/1/14 REV 1

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Odlukom Vijeća 95/399/EZ
                  12
                Unija je sklopila Sporazum o osnivanju Komisije za tunu u Indijskom oceanu (Sporazum o IOTC-u), kojim je osnovana Komisija za tunu u Indijskom oceanu (IOTC).

               (2)IOTC je tijelo osnovano Sporazumom o IOTC-u koje je nadležno za upravljanje ribolovnim resursima i njihovo očuvanje na području primjene Sporazuma o IOTC-u. Komisija donosi mjere očuvanja i upravljanja kako bi se osiguralo očuvanje stokova obuhvaćenih Sporazumom o IOTC-u i promicalo optimalno iskorištavanje stokova. Takve mjere mogu postati obvezujuće za Uniju.

               (3)Uredbom (EU) br. 1380/2013 Europskog parlamenta i Vijeća
                  13
                predviđeno je da Unija osigura da su aktivnosti u ribarstvu i akvakulturi dugoročno ekološki održive i da se njima upravlja na način koji je u skladu s ciljevima postizanja gospodarskih i društvenih koristi i koristi za zapošljavanje te doprinos dostupnosti opskrbe hranom. Osim toga predviđeno je da Unija primjenjuje predostrožni pristup upravljanju ribarstvom i osigurava da iskorištavanje živih morskih bioloških resursa obnavlja i održava populacije izlovljavanih vrsta iznad razina koje mogu osigurati najviši održivi prinos. Nadalje, predviđeno je da Unija poduzima mjere upravljanja i očuvanja na temelju najboljih dostupnih znanstvenih savjeta, da podržava razvoj znanstvenog znanja i savjetovanja te da postupno napusti prakse odbacivanja ulova i promiče ribolovne metode koje pridonose selektivnijem ribolovu, najvećem mogućem izbjegavanju i smanjenju neželjenog ulova te ribolovu s manjim utjecajem na morski ekosustav i ribolovne resurse. Uz to, u Uredbi (EU) br. 1380/2013 izričito je predviđeno da Unija te ciljeve i načela treba primjenjivati u svojoj vanjskoj politici u području ribarstva.

               (4)Kako je navedeno u Zajedničkoj komunikaciji Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana
                  14
               ” i u zaključcima Vijeća o toj zajedničkoj komunikaciji
                  15
               , promicanje mjera za potporu i povećanje učinkovitosti regionalnih organizacija za upravljanje ribarstvom (RFMO-i) i, ako je relevantno, poboljšanje njihova upravljanja ključno je za djelovanje Unije u tim forumima.

               (5)U Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu
                  16
               ” navedene su konkretne mjere za smanjenje količine plastike i onečišćenja mora, kao i gubitka ili ostavljanja ribolovnog alata u moru.

               (6)Primjereno je utvrditi stajalište koje treba zauzeti u ime Unije na sastancima IOTC-a za razdoblje 2019.–2023. jer će mjere očuvanja i provedbe koje donese IOTC biti obvezujuće za Uniju te mogu presudno utjecati na sadržaj zakonodavstva Unije, odnosno Uredbe Vijeća (EZ) br. 1005/2008
                  17
               ; Uredbe Vijeća (EZ) br. 1224/2009
                  18
               ; i Uredbe (EU) 2017/2403 Europskog parlamenta i Vijeća
                  19
               .

               (7)Trenutačno je stajalište koje u ime Unije treba zauzeti na sastancima IOTC-a utvrđeno Odlukom Vijeća 9398/1/14 REV 1
                  20
               . Primjereno je Odluku 9398/1/14 REV 1 staviti izvan snage i zamijeniti je novom odlukom za razdoblje 2019.–2023.

               (8)Budući da se priroda ribolovnih resursa na području primjene Sporazuma o IOTC-u mijenja i da je stoga potrebno u stajalištu Unije uzeti u obzir nove događaje, uključujući nove znanstvene i druge relevantne podatke koji su predstavljeni prije ili tijekom sastanaka IOTC-a, trebalo bi u skladu s načelom lojalne suradnje među institucijama Unije, sadržanom u članku 13. stavku 2. Ugovora o Europskoj uniji (UEU), utvrditi postupke za godišnje usklađivanje stajališta Unije za razdoblje 2019.–2023.,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti na sastancima Komisije za tunu u Indijskom oceanu (IOTC) utvrđeno je u Prilogu I.

               Članak 2.

               Godišnje usklađivanje stajališta koje Unija treba zauzeti na sastancima IOTC-a provodi se u skladu s Prilogom II.

               Članak 3.

               Stajalište Unije utvrđeno u Prilogu I. preispituje i, ako je potrebno, revidira Vijeće na prijedlog Komisije najkasnije do godišnjeg sastanka IOTC-a 2024.

               Članak 4.

               Odluka 9398/1/14 REV 1 od 8. svibnja 2014. stavlja se izvan snage.

               Članak 5.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća 95/399/EZ od 18. rujna 1995. o pristupanju Zajednice Sporazumu o osnivanju Komisije za tunu u Indijskom oceanu (SL L 236, 5.10.1995., str. 24.).

                     (2)

                        Odluka Vijeća 9398/1/14 REV 1 o stajalištu koje treba zauzeti u ime Unije u Komisiji za tunu u Indijskom oceanu.

                     (3)

                        Uredba (EU) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (4)

                        COM(2011) 424, 13.7.2011.

                     (5)

                        COM(2018) 28 final, 16.1.2018.

                     (6)

                        JOIN(2016) 49 final, 10.11.2016.

                     (7)

                        7348/1/17 REV 1, 24.3.2017.

                     (8)

                        Presuda Suda od 7. listopada 2014., Njemačka / Vijeće, C-399/12, ECLI:EU:C:2014:2258, točke od 61. do 64.

                     (9)

                        SL L 286, 29.10.2008., str. 1.

                     (10)

                        SL L 343, 22.12.2009., str. 1.

                     (11)

                        SL L 347, 28.12.2017., str. 81.

                     (12)

                        Odluka Vijeća od 18. rujna 1995. o pristupanju Zajednice Sporazumu o osnivanju Komisije za tunu u Indijskom oceanu (SL L 236, 5.10.1995., str. 24.).

                     (13)

                        Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici,  izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (14)

                        JOIN(2016) 49 final od 10.11.2016.

                     (15)

                        7348/1/17 REV 1 od 24.3.2017.

                     (16)

                        COM(2018) 28 final, 16.1.2018.

                     (17)

                        Uredba Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.).

                     (18)

                        Uredba Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).

                     (19)

                        Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).

                     (20)

                        Odluka Vijeća 9398/1/14 REV 1 o stajalištu koje treba zauzeti u ime Unije u Komisiji za tunu u Indijskom oceanu.

    ---documentbreak---

               EUROPSKA KOMISIJA
            Bruxelles, 6.3.2019.
            COM(2019) 98 final
            PRILOZI

            Prijedlogu odluke Vijeća
            o stajalištu koje u ime Europske unije treba zauzeti u Komisiji za tunu u Indijskom oceanu i o stavljanju izvan snage Odluke 9398/1/14 REV 1

               PRILOG I.

               Stajalište koje u ime Unije treba zauzeti u Komisije za tunu u Indijskom oceanu (IOTC)

               1.NAČELA

               Unija u okviru IOTC-a:

               a) djeluje u skladu s ciljevima i načelima Unije utvrđenima u okviru zajedničke ribarstvene politike (ZRP), posebno primjenom predostrožnog pristupa i s pomoću ciljeva povezanih s najvećim održivim prinosom kako je utvrđeno člankom 2. stavkom 2. Uredbe (EU) br. 1380/2013, kako bi se promicala primjena pristupa upravljanju ribarstvom temeljenog na ekosustavu, kako bi se u najvećoj mogućoj mjeri izbjegao i smanjio neželjeni ulov i postupno napustila praksa odbacivanja ulova te kako bi se utjecaj ribolovnih aktivnosti na morske ekosustave i njihova staništa smanjio na najmanju moguću razinu, te promicanjem gospodarski održivog i konkurentnog ribolova Unije kako bi se osigurao primjeren životni standard za osobe koje ovise o ribolovnim aktivnostima te uzeli u obzir interesi potrošača;

               b) radi na primjerenom uključivanju dionika u pripremnu fazu izrade mjera IOTC-a i osigurava da su mjere donesene u okviru IOTC-a u skladu sa Sporazumom o IOTC-u;

               c) osigurava da su mjere donesene u okviru IOTC-a usklađene s međunarodnim pravom, a posebno s odredbama Konvencije UN-a o pravu mora iz 1982., Sporazuma UN-a iz 1995. u pogledu očuvanja i upravljanja pograničnim ribljim stokovima i vrlo migratornim ribljim stokovima te Sporazuma o promicanju usklađivanja ribarskih plovila na otvorenom moru s međunarodnim mjerama očuvanja i upravljanja iz 1993. i Sporazuma Organizacije za hranu i poljoprivredu o mjerama države luke iz 2009.;

               d) promiče stajališta koja su u skladu s najboljim praksama regionalnih organizacija za upravljanje ribarstvom (RFMO-i) na istom području;

               e) nastoji ostvariti usklađenost i sinergiju s politikom koju Unija provodi kao dio svojih bilateralnih odnosa u području ribarstva s trećim zemljama i osigurava usklađenost s njezinim drugim politikama, posebno u području vanjskih odnosa, zapošljavanja, okoliša, trgovine, razvoja, istraživanja i inovacija;

               f)osigurava poštovanje međunarodnih obveza Unije;

               g) postupa u skladu sa zaključcima Vijeća od 19. ožujka 2012. o Komunikaciji Komisije o vanjskoj dimenziji zajedničke ribarstvene politike
                  1
               ;

               h) nastoji stvoriti jednake uvjete za flotu Unije na području primjene Sporazuma o IOTC-u na temelju istih načela i standarda koji se primjenjuju na temelju zakonodavstva Unije te promicati ujednačenu provedbu tih načela i standarda;

               i) postupa u skladu sa Zajedničkom komunikacijom Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana”
                  2
                i zaključcima Vijeća o toj zajedničkoj komunikaciji
                  3
                te promiče mjere za potporu i povećanje učinkovitosti IOTC-a i, ako je relevantno, poboljšava njegovo upravljanje i rad (osobito u pogledu znanosti, sukladnosti, transparentnosti i donošenja odluka) kao doprinos održivom upravljanju oceanima u svim njegovim dimenzijama;

               j) promiče koordinaciju između RFMO-a i regionalnih konvencija o moru te, kako je primjenjivo, suradnju sa svjetskim organizacijama u okviru njihovih ovlaštenja, ako je primjereno;

               k) promiče koordinaciju i suradnju s drugim RFMO-ima za tunu u pitanjima od zajedničkog interesa, posebno ponovnom aktivacijom takozvanog postupka iz Kobea za RFMO-e za tunu i njegovim proširivanjem na sve RFMO-e.

               2.SMJERNICE

               Unija nastoji, prema potrebi, podupirati donošenje sljedećih mjera od strane IOTC-a:

               a) mjere očuvanja i upravljanja ribolovnim resursima na području primjene Sporazuma o IOTC-u na temelju najboljih dostupnih znanstvenih savjeta, uključujući ukupni dopušteni ulov (TAC) i kvote ili napor za žive morske biološke resurse koji regulira IOTC, kojima bi se najkasnije do 2020. progresivno i postupno ostvarila stopa iskorištenosti koja može osigurati najviši održivi prinos. Prema potrebi, razmotrit će se posebne mjere za stokove izložene prelovu kako bi ribolovni napor ostao u skladu s dostupnim ribolovnim mogućnostima;

               b) mjere za sprečavanje nezakonitih, neprijavljenih i nereguliranih ribolovnih aktivnosti, odvraćanje od njih i njihovo zaustavljanje na području primjene Sporazuma o IOTC-u, uključujući popis plovila koja obavljaju takav ribolov;

               c) mjere praćenja, kontrole i nadzora na području primjene Sporazuma o IOTC-u kako bi se osigurala učinkovitost kontrole i sukladnost s mjerama donesenima u okviru IOTC-a;

               d) mjere za smanjenje negativnih posljedica ribolovnih aktivnosti na morsku bioraznolikost i morske ekosustave i njihova staništa, uključujući mjere za smanjenje onečišćenja mora i sprečavanje bacanja plastike u more te smanjenje utjecaja plastike koja se nalazi na moru na morsku bioraznolikost i ekosustave, zaštitne mjere za osjetljive morske ekosustave na području primjene Sporazuma o IOTC-u u skladu s rezolucijama Opće skupštine UN-a te mjere za najveće moguće izbjegavanje i smanjivanje neželjenog ulova, osobito osjetljivih morskih vrsta, te za postupno napuštanje prakse odbacivanja ulova;

               e)mjere za kontrolu uporabe uređaja za privlačenje ribe (FAD uređaji), osobito radi poboljšanja prikupljanja podataka, kvantificiranja i praćenja uporabe FAD uređaja, smanjenja posljedica na osjetljive stokove tune, ublažavanja njihovih potencijalnih posljedica na ciljne i neciljne vrste te na ekosustav i smanjenja morskog otpada;

               f)mjere za smanjenje posljedica ostavljenog, izgubljenog ili na drugi način odbačenog ribolovnog alata u oceanu i olakšavanje pronalaženja i uklanjanja takvog alata;

               g) mjere kojima je cilj zabrana ribolova koji se obavlja samo radi izlova peraja morskog psa i kojima se zahtijeva da se svi morski psi iskrcaju sa svim perajama prirodno povezanima s trupom;

               h)preporuke, prema potrebi i u mjeri u kojoj je to dopušteno u skladu s relevantnim osnivačkim dokumentima, kojima se potiče provedba Konvencije o radu u ribolovu Međunarodne organizacije rada (ILO);

               i) dodatne tehničke mjere koje se temelje na savjetima tijela i radnih skupina IOTC-a.

               PRILOG II.

               Godišnje usklađivanje stajališta Unije koje treba zauzeti

               na sastancima Komisija za tunu u Indijskom oceanu

               Prije svakog sastanka IOTC-a, kada se to tijelo pozove na donošenje odluka koje proizvode pravne učinke za Uniju, poduzimaju se potrebni koraci kako bi se u stajalištu koje u ime Unije treba iznijeti uzele u obzir najnovije znanstvene i druge relevantne informacije dostavljene Komisiji, u skladu s načelima i smjernicama utvrđenima u Prilogu I.

               U tu svrhu i na temelju tih podataka Komisija Vijeću ili njegovim pripremnim tijelima pravovremeno prije svakog sastanka IOTC-a dostavlja pisani dokument u kojem se utvrđuju pojedinosti predloženog usklađivanja stajališta Unije za raspravu i prihvaćanje pojedinosti stajališta koje treba iznijeti u ime Unije.

               Ako na sastanku IOTC-a ili na licu mjesta nije moguće postići dogovor kako bi se u stajalištu Unije uzeli u obzir novi elementi, pitanje se upućuje Vijeću ili njegovim pripremnim tijelima.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final od 10.11.2016.

                     (3)

                        7348/1/17 REV 1 od 24.3.2017.


               EUROPSKA KOMISIJA
            Bruxelles, 7.3.2019.
            COM(2019) 102 final
            2019/0051(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Organizaciji za ribarstvo sjeverozapadnog Atlantika i o stavljanju izvan snage Odluke 9449/1/14 REV 1

               OBRAZLOŽENJE

               1.Predmet prijedloga

               Ovaj se Prijedlog odnosi na odluku o utvrđivanju stajališta koje u ime Unije treba zauzeti na sastancima Organizacije za ribarstvo sjeverozapadnog Atlantika (NAFO) u razdoblju 2019.–2023. u vezi s predviđenim donošenjem mjera očuvanja i upravljanja.

               2.Kontekst prijedloga

               2.1.Konvencija o suradnji u području ribarstva sjeverozapadnog Atlantika

               Konvencijom o suradnji u području ribarstva sjeverozapadnog Atlantika (Konvencija NAFO-a) osnovan je NAFO, a cilj mu je savjetovanjem i suradnjom pridonijeti optimalnom iskorištavanju, racionalnom upravljanju i očuvanju ribolovnih resursa na području primjene Konvencije NAFO-a („područje reguliranja”). Konvencija je stupila na snagu 1. siječnja 1979. te je izmijenjena četiri puta.

               Četvrta izmjena, koja je na snagu stupila 18. svibnja 2017., bila je namijenjena modernizaciji NAFO-a, osobito:

               –uključivanjem pristupa upravljanju ribarstvom temeljenog na ekosustavu;

               –pojednostavnjenjem postupka donošenja odluka NAFO-a;

               –jačanjem obveza ugovornih strana, država zastava i država luke i

               –uvođenjem službenog mehanizma za rješavanje sporova.

               Unija je postala stranka Konvencije NAFO-a nakon što ju je odobrila u skladu s Odlukom (EEZ) br. 3179/78
                  1
               . Četvrtu izmjenu Konvencije ratificirala je Odlukom Vijeća 2010/717/EU
                  2
               .

               2.2.Komisija Organizacije za ribarstvo sjeverozapadnog Atlantika

               Komisija Organizacije za ribarstvo sjeverozapadnog Atlantika (Komisija NAFO-a) tijelo je osnovano Konvencijom NAFO-a nadležno za upravljanje ribolovnim resursima i njihovo očuvanje na području reguliranja. Tijelo donosi mjere očuvanja i provedbe kako bi se osiguralo optimalno iskorištavanje ribolovnih resursa u njegovoj nadležnosti.

               Kao članica Komisije NAFO-a Unija ima pravo sudjelovanja i glasanja. Komisija NAFO-a odluke donosi konsenzusom.

               2.3.Odluke NAFO-a

               Komisija NAFO-a ovlaštena je za donošenje mjera očuvanja i provedbe za ribarstvo u svojoj nadležnosti, a one su obvezujuće za ugovorne strane.

               U skladu s člankom XIV.1 Konvencije NAFO-a mjere stupaju na snagu 60 dana nakon datuma na koji je NAFO o njima obavijestio ugovorne strane. Za svaku ugovornu stranu koja podnese prigovor na mjeru u roku od 60 dana od primitka obavijesti mjera nije obvezujuća.

               3.Stajalište koje treba zauzeti u ime Unije

               Stajalište koje treba zauzeti u ime Unije na godišnjim sastancima regionalnih organizacija za upravljanje ribarstvom (RFMO-i) trenutačno se utvrđuje u skladu s dvostupanjskim pristupom. Odlukom Vijeća utvrđuju se vodeća načela i smjernice za stajalište Unije na višegodišnjoj osnovi, a ono te se zatim izmjenjuje za svaki godišnji sastanak na temelju neslužbenih dokumenata Komisije o kojima raspravlja radna skupina Vijeća.

               Za NAFO taj je pristup uveden Odlukom Vijeća 9449/1/14 REV 1 od 19. svibnja 2014., kojom je utvrđeno stajalište Unije u NAFO-u za razdoblje 2014.–2018. Odluka sadržava opća načela i smjernice, ali u mjeri u kojoj je to moguće uzimaju se u obzir i posebnosti NAFO-a. Nadalje, u njoj je utvrđen standardni postupak za godišnje utvrđivanje stajališta Unije, na zahtjev država članica.

               Odlukom 9449/1/14 REV 1 predviđeno je preispitivanje stajališta Unije prije godišnjeg sastanka 2019. Stoga se ovim Prijedlogom utvrđuje stajalište Unije u NAFO-u za razdoblje 2019.–2023. i zamjenjuje Odluka 9449/1/14 REV 1.

               U Odluci 9449/1/14 REV 1 obuhvaćena su načela i smjernice nove zajedničke ribarstvene politike (ZRP) kako je utvrđeno u Uredbi (EU) br. 1380/2013 Europskog parlamenta i Vijeća
                  3
                te su u obzir uzeti ciljevi utvrđeni u Komunikaciji Komisije o vanjskoj dimenziji ZRP-a
                  4
               . Osim toga, stajalište Unije usklađeno je s Ugovorom iz Lisabona.

               U trenutačnom preispitivanju uzimaju se u obzir, kad je riječ o utjecaju ribarstva, Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu
                  5
               ”, Zajednička komunikacija Visokog predstavnika Unije za vanjske poslove i sigurnosnu politiku i Komisije pod naslovom „Međunarodno upravljanje oceanima: plan za budućnost naših oceana
                  6
               ” i zaključci Vijeća o toj zajedničkoj komunikaciji
                  7
               .

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               „Akti koji proizvode pravne učinke” obuhvaćaju akte koji proizvode pravne učinke na temelju pravila međunarodnog prava koja se primjenjuju na predmetno tijelo te instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac EU-a”
                  8
               .

               4.1.2.Primjena u predmetnom slučaju

               Komisija NAFO-a tijelo je osnovano na temelju sporazuma, odnosno Konvencije NAFO-a.

               Akti koje je Komisija NAFO-a pozvana donositi akti su koji proizvode pravne učinke. Previđeni akti bit će obvezujući na temelju međunarodnog prava u skladu s člankom XIV. Konvencije NAFO-a te mogu presudno utjecati na sadržaj sljedećih akata EU-a:

               ·Uredba Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje
                  9
               ;

               ·Uredba Vijeća (EZ) br. 1224/2009 o uspostavi sustava kontrole Unije za osiguranje sukladnosti s pravilima zajedničke ribarstvene politike
                  10
               ; i

               ·Uredba Vijeća (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama
                  11
               .

               Predviđenim se aktima ne dopunjuje i ne mijenja institucionalni okvir Konvencije NAFO-a.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako taj akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnose se na ribarstvo. Uredba (EU) br. 1380/2013 pravna je osnova kojom su uređena načela koja se trebaju odražavati u tom stajalištu.

               Stoga je materijalna pravna osnova predložene odluke članak 43. stavak 2. UFEU-a. Odluka će zamijeniti Odluku 9449/1/14 REV 1, koja obuhvaća razdoblje 2014.–2018.

               4.3.Zaključak

               Pravna osnova predložene odluke trebao bi biti članak 43. stavak 2. UFEU-a u vezi s člankom 218. stavkom 9. UFEU-a.

               2019/0051 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Organizaciji za ribarstvo sjeverozapadnog Atlantika i o stavljanju izvan snage Odluke 9449/1/14 REV 1

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Uredbom (EEZ) br. 3179/78
                  12
                Europska unija sklopila je Konvenciju o suradnji u području ribarstva sjeverozapadnog Atlantika (Konvencija NAFO-a), kojom je osnovana Organizacija za ribarstvo sjeverozapadnog Atlantika (NAFO). U skladu s Odlukom Vijeća 2010/717/EU od 8. studenoga 2010.
                  13
               , Unija je sklopila četvrtu izmjenu Konvencije NAFO-a kojom je osnovana Komisija Organizacije za ribarstvo sjeverozapadnog Atlantika (Komisija NAFO-a).

               (2)Komisija NAFO-a nadležna je za donošenje mjera kojima se osigurava dugoročno očuvanje i održivo iskorištavanje ribolovnih resursa na području primjene Konvencije NAFO-a (područje reguliranja) te zaštita morskih ekoloških sustava u kojima se ti resursi nalaze. Takve mjere mogu postati obvezujuće za Uniju.

               (3)Uredbom (EU) br. 1380/2013 Europskog parlamenta i Vijeća
                  14
                predviđeno je da Unija osigura da su aktivnosti u ribarstvu i akvakulturi dugoročno ekološki održive i da se njima upravlja na način koji je u skladu s ciljevima postizanja gospodarskih i društvenih koristi i koristi za zapošljavanje te doprinos dostupnosti opskrbe hranom. Osim toga predviđeno je da Unija primjenjuje predostrožni pristup upravljanju ribarstvom i nastoji osigurati da iskorištavanje živih morskih bioloških resursa obnavlja i održava populacije izlovljavanih vrsta iznad razina koje mogu osigurati najviši održivi prinos. Nadalje, predviđeno je da Unija poduzima mjere upravljanja i očuvanja na temelju najboljih dostupnih znanstvenih savjeta, da podržava razvoj znanstvenog znanja i savjetovanja te da postupno napusti prakse odbacivanja ulova i promiče ribolovne metode koje pridonose selektivnijem ribolovu, najvećem mogućem izbjegavanju i smanjenju neželjenog ulova te ribolovu s manjim utjecajem na morski ekosustav i ribolovne resurse. Uz to, u Uredbi (EU) br. 1380/2013 izričito je predviđeno da Unija te ciljeve i načela treba primjenjivati u svojoj vanjskoj politici u području ribarstva.

               (4)Kako je navedeno u Zajedničkoj komunikaciji Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana
                  15
               ” i u zaključcima Vijeća o toj zajedničkoj komunikaciji
                  16
               , promicanje mjera za potporu i povećanje učinkovitosti regionalnih organizacija za upravljanje ribarstvom (RFMO-i) i, ako je relevantno, poboljšanje njihova upravljanja ključno je za djelovanje Unije u tim forumima.

               (5)U Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu
                  17
               ” navedene su konkretne mjere za smanjenje količine plastike i onečišćenja mora, kao i gubitka ili ostavljanja ribolovnog alata u moru.

               (6)Primjereno je utvrditi stajalište koje u ime Unije treba zauzeti na sastancima Komisije NAFO-a za razdoblje 2019.–2024. i Odluku Vijeća 9449/1/14 REV 1
                  18
                staviti izvan snage jer će mjere očuvanja i provedbe koje donese NAFO biti obvezujuće za Uniju te mogu presudno utjecati na sadržaj zakonodavstva Unije, odnosno Uredbe Vijeća (EZ) br. 1005/2008
                  19
               ; Uredbe Vijeća (EZ) br. 1224/2009
                  20
               ; i Uredbe (EU) 2017/2403 Europskog parlamenta i Vijeća
                  21
               .

               (7)Budući da se priroda ribolovnih resursa na području reguliranja mijenja i da je stoga potrebno u stajalištu Unije uzeti u obzir nove događaje, uključujući nove znanstvene i druge relevantne podatke koji su predstavljeni prije ili tijekom sastanaka Komisije NAFO-a, trebalo bi u skladu s načelom lojalne suradnje među institucijama Unije, sadržanom u članku 13. stavku 2. Ugovora o Europskoj uniji (UEU), utvrditi postupke za godišnje usklađivanje stajališta Unije za razdoblje 2019.–2023.,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti na sastancima Komisije Organizacije za ribarstvo sjeverozapadnog Atlantika (NAFO) utvrđeno je u Prilogu I.

               Članak 2.

               Godišnje usklađivanje stajališta koje Unija treba zauzeti na sastancima Komisije NAFO-a provodi se u skladu s Prilogom II.

               Članak 3.

               Stajalište Unije utvrđeno u Prilogu I. preispituje i, ako je potrebno, revidira Vijeće na prijedlog Komisije najkasnije do godišnjeg sastanka Komisije NAFO-a 2024.

               Članak 4.

               Odluka 9449/1/14 REV 1 od 19. svibnja 2014. stavlja se izvan snage.

               Članak 5.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba Vijeća (EEZ) br. 3179/78 od 28. prosinca 1978. o zaključivanju Konvencije Europske ekonomske zajednice o budućoj višestranoj suradnji u području ribarstva sjeverozapadnog Atlantika (SL L 378, 30.12.1978., str. 1.).

                     (2)

                        Odluka Vijeća 2010/717/EU od 8. studenoga 2010. o odobrenju, u ime Europske unije, izmjene Konvencije o budućoj multilateralnoj suradnji u području ribarstva na sjeverozapadnom Atlantiku (SL L 321, 7.12.2010., str. 1.).

                     (3)

                        Uredba (EU) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (4)

                        COM(2011) 424, 13.7.2011.

                     (5)

                        COM(2018) 28 final, 16.1.2018.

                     (6)

                        JOIN(2016) 49 final, 10.11.2016.

                     (7)

                        7348/1/17 REV 1, 24.3.2017.

                     (8)

                        Presuda Suda od 7. listopada 2014., Njemačka / Vijeće, C-399/12, ECLI:EU:C:2014:2258, točke od 61. do 64.

                     (9)

                        SL L 286, 29.10.2008., str. 1.

                     (10)

                        SL L 343, 22.12.2009., str. 1.

                     (11)

                        SL L 347, 28.12.2017., str. 81.

                     (12)

                        Uredba Vijeća (EEZ) br. 3179/78 od 28. prosinca 1978. o zaključivanju Konvencije Europske ekonomske zajednice o budućoj višestranoj suradnji u području ribarstva sjeverozapadnog Atlantika (SL L 378, 30.12.1978., str. 1.).

                     (13)

                        Odluka Vijeća 2010/717/EU od 8. studenoga 2010. o odobrenju, u ime Europske unije, izmjene Konvencije o budućoj multilateralnoj suradnji u području ribarstva na sjeverozapadnom Atlantiku, SL L 321, 7.12.2010., str. 1.–19.

                     (14)

                        Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (15)

                        JOIN(2016) 49 final od 10.11.2016.

                     (16)

                        7348/1/17 REV 1 od 24.3.2017.

                     (17)

                        COM(2018) 28 final, 16.1.2018.

                     (18)

                        Odluka Vijeća od 19. svibnja 2014. o stajalištu koje treba zauzeti u ime Europske unije u Organizaciji za ribarstvo sjeverozapadnog Atlantika.

                     (19)

                        Uredba Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.).

                     (20)

                        Uredba Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).

                     (21)

                        Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).

    ---documentbreak---

               EUROPSKA KOMISIJA
            Bruxelles, 7.3.2019.
            COM(2019) 102 final
            PRILOZI

            Prijedlogu odluke Vijeća
            o stajalištu koje u ime Europske unije treba zauzeti u Organizaciji za ribarstvo sjeverozapadnog Atlantika i o stavljanju izvan snage Odluke 9449/1/14 REV 1

               PRILOG I.

               Stajalište koje u ime Unije treba zauzeti u Organizaciji za ribarstvo sjeverozapadnog Atlantika (NAFO)

               1.NAČELA

               Unija u okviru NAFO-a:

               a) djeluje u skladu s ciljevima i načelima Unije utvrđenima u okviru zajedničke ribarstvene politike (ZRP), posebno primjenom predostrožnog pristupa i s pomoću ciljeva povezanih s najvećim održivim prinosom kako je utvrđeno člankom 2. stavkom 2. Uredbe (EU) br. 1380/2013, kako bi se promicala primjena pristupa upravljanju ribarstvom temeljenog na ekosustavu i ograničili ekološki utjecaji ribolovnih aktivnosti, kako bi se u najvećoj mogućoj mjeri izbjegao i smanjio neželjeni ulov i postupno napustila praksa odbacivanja ulova te kako bi se utjecaj ribolovnih aktivnosti na morske ekosustave i njihova staništa smanjio na najmanju moguću razinu, te promicanjem gospodarski održivog i konkurentnog ribolova Unije kako bi se osigurao primjeren životni standard za osobe koje ovise o ribolovnim aktivnostima te uzeli u obzir interesi potrošača;

               b) radi na primjerenom uključivanju dionika u pripremnu fazu izrade mjera NAFO -a i osigurava da su mjere donesene u Komisiji NAFO-a u skladu s Konvencijom NAFO-a;

               c) osigurava da su mjere donesene u Komisiji NAFO-a usklađene s međunarodnim pravom, a posebno s odredbama Konvencije UN-a o pravu mora iz 1982., Sporazuma UN-a iz 1995. u pogledu očuvanja i upravljanja pograničnim ribljim stokovima i vrlo migratornim ribljim stokovima te Sporazuma o promicanju usklađivanja ribarskih plovila na otvorenom moru s međunarodnim mjerama očuvanja i upravljanja iz 1993. i Sporazuma Organizacije za hranu i poljoprivredu o mjerama države luke iz 2009.;

               d) promiče stajališta koja su u skladu s najboljim praksama regionalnih organizacija za upravljanje ribarstvom (RFMO-i) na istom području;

               e) nastoji ostvariti usklađenost i sinergiju s politikom koju Unija provodi kao dio svojih bilateralnih odnosa u području ribarstva s trećim zemljama i osigurava usklađenost s njezinim drugim politikama, posebno u području vanjskih odnosa, zapošljavanja, okoliša, trgovine, razvoja, istraživanja i inovacija;

               f)osigurava poštovanje međunarodnih obveza Unije;

               g) postupa u skladu sa zaključcima Vijeća od 19. ožujka 2012. o Komunikaciji Komisije o vanjskoj dimenziji zajedničke ribarstvene politike
                  1
               ;

               h) nastoji stvoriti jednake uvjete za flotu Unije na području reguliranja NAFO-a na temelju istih načela i standarda koji se primjenjuju na temelju zakonodavstva Unije te promicati ujednačenu provedbu tih načela i standarda;

               i) postupa u skladu sa Zajedničkom komunikacijom Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana”
                  2
                i zaključcima Vijeća o toj zajedničkoj komunikaciji
                  3
                te promiče mjere za potporu i povećanje učinkovitosti NAFO-a i, ako je relevantno, poboljšava njegovo upravljanje i rad (osobito u pogledu znanosti, sukladnosti, transparentnosti i donošenja odluka) kao doprinos održivom upravljanju oceanima u svim njegovim dimenzijama;

               j) promiče koordinaciju između RFMO-a i regionalnih konvencija o moru te, kako je primjenjivo, suradnju sa svjetskim organizacijama u okviru njihovih ovlaštenja, ako je primjereno;

               k)promiče mehanizme suradnje među RFMO-ima koji nisu zaduženi za tunu slične takozvanom postupku iz Kobea za RFMO-e za tunu.

               2.SMJERNICE

               Unija nastoji, prema potrebi, podupirati donošenje sljedećih mjera od strane NAFO-a:

               a) mjere očuvanja i upravljanja ribolovnim resursima na području reguliranja NAFO-a na temelju najboljih dostupnih znanstvenih savjeta i predostrožnog pristupa, uključujući ukupni dopušteni ulov (TAC) i kvote ili napor za žive morske biološke resurse koje regulira NAFO, kojima bi se najkasnije do 2020. progresivno i postupno ostvarila stopa iskorištenosti koja može osigurati najviši održivi prinos. Prema potrebi, razmotrit će se posebne mjere za stokove izložene prelovu kako bi ribolovni napor ostao u skladu s dostupnim ribolovnim mogućnostima;

               b) mjere za sprečavanje nezakonitih, neprijavljenih i nereguliranih ribolovnih aktivnosti, odvraćanje od njih i njihovo zaustavljanje na području reguliranja, uključujući popis plovila koja obavljaju takav ribolov;

               c) mjere praćenja, kontrole i nadzora na području reguliranja NAFO-a kako bi se osigurala učinkovitost kontrole i sukladnost s mjerama donesenima u okviru NAFO-a;

               d) mjere za smanjenje negativnih posljedica ribolovnih aktivnosti na morsku bioraznolikost i morske ekosustave i njihova staništa, uključujući mjere za smanjenje onečišćenja mora i sprečavanje bacanja plastike u more te smanjenje utjecaja plastike koja se nalazi na moru na morsku bioraznolikost i ekosustave, zaštitne mjere za osjetljive morske ekosustave na području reguliranja u skladu s Konvencijom NAFO-a i uzimajući u obzir Međunarodne smjernice FAO-a za upravljanje dubokomorskim ribolovom na otvorenom moru te mjere za najveće moguće izbjegavanje i smanjivanje neželjenog ulova, osobito osjetljivih morskih vrsta, te za postupno napuštanje prakse odbacivanja ulova;

               e)mjere za smanjenje posljedica ostavljenog, izgubljenog ili na drugi način odbačenog ribolovnog alata u oceanu i olakšavanje pronalaženja i uklanjanja takvog alata;

               f) mjere kojima je cilj zabrana ribolova koji se obavlja samo radi izlova peraja morskog psa i kojima se zahtijeva da se svi morski psi iskrcaju sa svim perajama prirodno povezanima s trupom;

               g)prema potrebi, zajednički pristup s drugim RFMO-ima, osobito s onima koji su uključeni u upravljanje ribarstvom u istoj regiji;

               h)razvoj pristupa koji se odnose na rješavanje posljedica neribolovnih aktivnosti na morske biološke resurse na području reguliranja;

               i)preporuke, prema potrebi i u mjeri u kojoj je to dopušteno u skladu s relevantnim osnivačkim dokumentima, kojima se potiče provedba Konvencije o radu u ribolovu Međunarodne organizacije rada (ILO);

               j)dodatne tehničke mjere koje se temelje na savjetima pomoćnih tijela i radnih skupina NAFO-a.

               PRILOG II.

               Godišnje usklađivanje stajališta Unije koje treba zauzeti

               na sastancima Organizacije za ribarstvo sjeverozapadnog Atlantika

               Prije svakog sastanka Komisije NAFO-a, kada se to tijelo pozove na donošenje odluka koje proizvode pravne učinke za Uniju, poduzimaju se potrebni koraci kako bi se u stajalištu koje treba iznijeti u ime Unije uzele u obzir najnovije znanstvene i druge relevantne informacije dostavljene Komisiji, u skladu s načelima i smjernicama utvrđenima u Prilogu I.

               U tu svrhu i na temelju tih podataka Komisija Vijeću ili njegovim pripremnim tijelima pravovremeno prije svakog sastanka Komisije NAFO-a dostavlja pisani dokument u kojem se utvrđuju pojedinosti predloženog usklađivanja stajališta Unije za raspravu i prihvaćanje pojedinosti stajališta koje treba iznijeti u ime Unije.

               Ako na sastanku Komisije NAFO-a ili na licu mjesta nije moguće postići dogovor kako bi se u stajalištu Unije uzeli u obzir novi elementi, pitanje se upućuje Vijeću ili njegovim pripremnim tijelima.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final od 10.11.2016.

                     (3)

                        7348/1/17 REV 1 od 24.3.2017.


               EUROPSKA KOMISIJA
            Bruxelles, 4.4.2019.
            COM(2019) 167 final
            2019/0089(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Međunarodnom vijeću za žitarice u pogledu produženja Konvencije o trgovini žitaricama iz 1995.

               OBRAZLOŽENJE

               1.Predmet prijedloga

               Ovaj prijedlog odnosi se na odluku o utvrđivanju stajališta koje u ime Unije treba zauzeti u Međunarodnom vijeću za žitarice u vezi s predviđenim produženjem do 30. lipnja 2021. Konvencije o trgovini žitaricama iz 1995.

               2.Kontekst prijedloga

               2.1.Konvencija o trgovini žitaricama iz 1995.

               Konvencija o trgovini žitaricama iz 1995. („Konvencija”) ima za cilj unaprijediti međunarodnu suradnju u svim aspektima trgovine žitaricama, promicati širenje međunarodne trgovine žitaricama i osigurati najveću moguću slobodu tih trgovinskih tokova. Osim toga, Konvencijom se namjerava pridonijeti u najvećoj mogućoj mjeri stabilnosti međunarodnih tržišta žitarica u interesu svih članova, poboljšati svjetsku sigurnost opskrbe hranom te osigurati forum za razmjenu informacija i raspravu o problemima povezanima s trgovinom žitaricama koje iznesu članovi.

               Konvencija je stupila na snagu 1. srpnja 1995.

               Unija je stranka te Konvencije
                  1
               .

               2.2.Međunarodno vijeće za žitarice

               Međunarodno vijeće za žitarice („IGC”) međuvladina je organizacija koja nastoji ostvariti ciljeve utvrđene u članku 1. Konvencije. IGC je posebno usmjeren na:

               unapređenje međunarodne suradnje u svim aspektima trgovine žitaricama;

               promicanje širenja, otvorenosti i pravičnosti međunarodne trgovine žitaricama;

               doprinos stabilnosti međunarodnog tržišta žitarica, jačanje svjetske sigurnosti opskrbe hranom i doprinos razvoju zemalja čija gospodarstva ovise o komercijalnoj prodaji žitarica.

               Ti se ciljevi nastoje postići poboljšanjem transparentnosti tržišta putem razmjene informacija, analize i savjetovanja o razvoju tržišta i politika.

               Međunarodno vijeće za žitarice ima 28 članova, uključujući mnoge najveće svjetske proizvođače žitarica i uvoznike. Uz Uniju među njezinim su članovima Argentina, Australija, Kanada, Egipat, Indija, Japan, Rusija, Ukrajina i SAD. Međutim, Kina i Brazil nisu članovi.

               Ukupno 28 članova IGC-a ima ukupno 2 000 glasova.

               Kada je riječ o proračunskim postupcima (vidjeti članak 12. Konvencije), tj. utvrđivanju godišnjih financijskih doprinosa članova, Unija u 2018./19. ima 367 glasova
                  2
               .

               Za donošenje odluka, tj. za glasovanje (vidjeti članak 11. Konvencije), 1 000 glasova dijeli se među 10 članica izvoznica (uključujući Uniju s 243 glasova) i još 1 000 glasova među 18 članica uvoznica. Treba naglasiti da  IGC u načelu djeluje na temelju konsenzusa i da je glasovanje zapravo vrlo rijetko.

               Na sastancima Međunarodnog vijeća za žitarice Uniju zastupa Komisija. Države članice mogu prisustvovati sastancima IGC-a, posebno sjednicama Vijeća.

               2.3.Predviđeni akt Međunarodnog vijeća za žitarice

               Međunarodno vijeće za žitarice treba na svojem četrdesetdevetom zasjedanju, koje će se održati 10. lipnja 2019., donijeti odluku o produženju Konvencije za dvije godine („predviđeni akt”).

               Svrha predviđenog akta, koji se temelji na članku 33. Konvencije, jest Međunarodnom vijeću za žitarice omogućiti da nastavi s radom.

               Produženje Konvencije obuhvatit će razdoblje od 1. srpnja 2019. do 30. lipnja 2021.

               3.Stajalište koje treba zauzeti u ime Unije

                  Konvenciju o trgovini žitaricama iz 1995. Unija je sklopila Odlukom Vijeća 96/88/EZ
                     3
                   na razdoblje do 30. lipnja 1998. i otad je redovito produžuje. Prilikom svakog produženja Konvencija se produžuje za najviše dvije godine u skladu s člankom 33. Konvencije. Zadnji put produžena je odlukom Međunarodnog vijeća za žitarice u lipnju 2017. i ostaje na snazi do 30. lipnja 2019.

                  Unija je uvijek bila aktivna članica IGC, a daljnje produženje Konvencije za najviše dvije godine u interesu je Unije. Unija je veliki proizvođač žitarica i vodeći izvoznik pšenice i ječma, a najveći uvoznik kukuruza.

                  Svrha je ovog prijedloga zatražiti od Vijeća da Komisiju ovlasti da u Međunarodnom vijeću za žitarice u ime Unije glasa za produženje Konvencije do 30. lipnja 2021. Službena odluka o produženju Konvencije planirana je za 49. sjednicu Međunarodnog vijeća za žitarice, koja će se održati 10. lipnja 2019. u Londonu (Ujedinjena Kraljevina).

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma.”

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „presudno utječu na sadržaj propisa koje donese zakonodavac Unije”
                  4
               .

               4.1.2.Primjena u predmetnom slučaju

               Učinak predviđenog akta Međunarodnog vijeća za žitarice jest produženje roka valjanosti Konvencije, koja je međunarodni sporazum obvezujući za Uniju. Predviđeni akt stoga ima pravne učinke.

               Predviđenim aktom ne dopunjuje se niti mijenja institucionalni okvir Sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, konkretno onoj koja je potrebna za glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnosi se na zajedničku poljoprivrednu politiku.

               Stoga je materijalnopravna osnova predložene odluke članak 207. UFEU-a.

               4.3.Zaključak

               Pravna osnova predložene odluke trebao bi biti članak 207. UFEU-a, u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Međunarodnog vijeća za žitarice produžiti trajanje Konvencije, primjereno ga je nakon donošenja objaviti u Službenom listu Europske unije .

               2019/0089 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Međunarodnom vijeću za žitarice u pogledu produženja Konvencije o trgovini žitaricama iz 1995.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207., u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je Konvenciju o trgovini žitaricama iz 1995. („Konvencija”) sklopila Odlukom Vijeća 96/88/EZ
                  5
                i ona je stupila na snagu 1. srpnja 1995. Konvencija je sklopljena na razdoblje od tri godine, a otad se redovito produžuje za daljnja razdoblja od dvije godine. Konvencija je zadnji put produžena odlukom Međunarodnog vijeća za žitarice u lipnju 2017.
                  6
                i ostaje na snazi do 30. lipnja 2019.

               (2)Međunarodno vijeće za žitarice može produžiti Konvenciju, u skladu s njezinim člankom 33., na uzastopna razdoblja koja u svakom slučaju nisu dulja od dvije godine.

               (3)Međunarodno vijeće za žitarice na svojoj 49. sjednici 10. lipnja 2019. treba odlučiti o produženju Konvencije do 30. lipnja 2021.

               (4)Budući da je produženje Konvencije u interesu Unije, primjereno je utvrditi stajalište koje u ime Unije treba zauzeti na 49. sjednici Međunarodnog vijeća za žitarice,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti na 49. sjednici Međunarodnog vijeća za žitarice jest da se glasa za produženje Konvencije o trgovini žitaricama iz 1995. za daljnje razdoblje u trajanju do dvije godine,odnosno do 30. lipnja 2021.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                        FINANCIJSKI IZVJEŠTAJ

                        FinancSt/10/
                        PS/pl/1100670

                        6.221.2019.1

                        DATUM: 14.2.2019.

                        1.

                        NASLOV PRORAČUNA:

                        Poglavlje 05 06 MEĐUNARODNI ASPEKTI PODRUČJA POLITIKE POLJOPRIVREDE I RURALNOG RAZVOJA

                        05 06 01 Međunarodni poljoprivredni sporazumi

                        ODOBRENA SREDSTVA:

                        B2019  6 300 000 EUR

                        2.

                        NASLOV:

                        Prijedlog odluke Vijeća o utvrđivanju stajališta koje u ime Europske unije treba zauzeti u Međunarodnom vijeću za žitarice u pogledu produženja Konvencije o trgovini žitaricama iz 1995.

                        3.

                        PRAVNA OSNOVA: Članak 207., u vezi s člankom 218. stavkom 9. Ugovora o funkcioniranju Europske unije.

                        4.

                        CILJEVI:

                        Produženje postojeće Konvencije o trgovini žitaricama za još dvije godine (od 1.7.2019. do 30.6.2021.)

                        5.

                        FINANCIJSKI UTJECAJ

                        RAZDOBLJE OD 12 MJESECI

                           (u milijunima EUR)

                        TEKUĆA FINANCIJSKA GODINA

                        2019.

                        (u milijunima EUR)

                        SLJEDEĆA FINANCIJSKA GODINA

                        2020.

                        (u milijunima EUR)

                        5.0

                        RASHODI

                        –
                              NA TERET PRORAČUNA EU-a
                           (POVRATI/INTERVENCIJE)

                        –
                              NACIONALNA TIJELA

                        –
                              OSTALO

                        0,41.

                        0,35.

                        5.1

                        PRIHODI

                        –
                              VLASTITA SREDSTVA EU-a
                           (PRISTOJBE/CARINE)

                        –
                              NACIONALNI

                        2021.

                        5.0.1

                        PREDVIĐENI RASHODI

                        –

                        5.1.1

                        PREDVIĐENI PRIHODI

                        5.2

                        METODA IZRAČUNA: Na temelju pretpostavljenog procijenjenog broja glasova EU-a (koji se mijenja svake godine) i procijenjenog iznosa koji se u GBP isplaćuje po glasu.

                        6.0

                        MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA?

                        DA

                        6.1

                        MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO?

                        –

                        6.2

                        HOĆE LI BITI POTREBAN DODATNI PRORAČUN?

                        –

                        6.3

                        HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE?

                        DA

                        NAPOMENE:

                        Iznos koji se stvarno isplaćuje može varirati ovisno o konačnom broju glasova koje dobije EU, iznosu koji se u GBP isplaćuje po glasu i deviznom tečaju EUR/GBP.

                     (1)

                        SL L 21, 27.1.1996., str. 47.

                     (2)

                        Međunarodno vijeće za žitarice posluje na osnovi fiskalne godine koja traje od 1. srpnja do 30. lipnja.

                     (3)

                        SL L 21, 27.1.1996., str. 47.

                     (4)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (5)

                        Odluka Vijeća 96/88/EZ od 19. prosinca 1995. o odobravanju od strane Europske zajednice Konvencije o trgovini žitaricama i Konvencije o pomoći u hrani, koje čine Međunarodni sporazum o žitaricama iz 1995. (SL L 21, 27.1.1996., str. 47.).

                     (6)

                        Informacije o produženju Konvencije o trgovini žitaricama (1995.) (SL L 12, 17.1.2018., str. 1.).